સ્થાનિક પત્રકાર એના સ્ટરલિંગે બંને વીડિયો શેર કર્યા છે. એનાએ લખ્યું કે, “આ ખોટું છે. તમે કોઈની સાથે આવો વ્યવહાર ન કરી શકો. તે એક બાળક છે. જે રીતે તેને ટ્રેનમાંથી બહાર કાઢવામાં આવ્યો તેને વાગ્યું હોત.” સોશિયલ મીડિયા પર આ ઘટનાને રંગભેદ સાથે જોડવામાં આવી રહી છે. વીડિયોમાં દેખાતા બંને હુમલાખોર ગોરા છે. બીજી તરફ સાનફ્રાંસિસ્કો મ્યૂનિસિપલ ટ્રાંસપોર્ટેશન એજન્સીએ શુક્રવારે ટ્વિટ કરીને જણાવ્યું કે, ટ્રેન ઓપરેટરે આ ઘટનાનો રિપોર્ટ આપ્યો છે. પોલીસ આ મામલે તપાસ કરી રહી છે.